S-21/2022

Mál þetta, sem dómtekið var 10. febrúar 2022, höfðaði lögreglustjórinn á höfuðborgarsvæðinu með ákæru 4. janúar 2022 á hendur ákærðu R-kvk-þgf P-kvk-þgf H-kvk-þgf, kt. 000000- 0000, [...];

„fyrir eftirtalin umferðarlagabrot, með því að hafa:

1. Miðvikudaginn 18. nóvember 2020 ekið bifreiðinni [...]svipt ökurétti og óhæf til að stjórna henni örugglega vegna áhrifa áhrifa ávana- og fíkniefna (í blóði mældist amfetamín 590 ng/ml) um Dalshraun í Hafnarfirði, við hús nr. 26, þar sem lögregla hafði afskipti af ákærðu.

M: [...]

2. Þriðjudaginn 12. janúar 2021 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 265 ng/ml og metýlfenidat 25 ng/ml) um Súðavog í Reykjavík, þar sem lögregla stöðvaði aksturinn.

M: [...]

Teljast brot í báðum liðum varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.“

Kröfur ákærðu í málinu er að henni verði gerð sú vægasta refsing sem lög leyfa. Þá krefst verjandi ákærðu hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða mætti við þingfestingu málsins 10. febrúar sl. og játaði brot sín án undandráttar. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem hennier gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði ákærðu dags. 28. desember 2021 gekkst ákærða undir sektargerð í nóvember 2012 fyrir fíkniefnaakstur og akstur án ökuréttar og í nóvember 2013 var ákærða dæmd til sektargreiðslu fyrir fíkniefnabrot. Í apríl 2014 gekkst ákærða undir sektargerð fyrir fíkniefna- og tollalagabrot og í september sama ár gekkst ákærða undir sektargerð fyrir fíkniefnabrot. Ákærða var með dómi Héraðsdóms Reykjaness dæmd til 1.584.000 króna sektargreiðslu og svipt ökurétti í þrjú ár og sex mánuði 3. júní 2020 fyrir ölvunarakstur, fíkniefnabrot og þjófnað. Þá var ákærða með dómi Héraðsdómi Reykjaness 21. desember 2020 dæmd til 1.720.000 króna sektargreiðslu og svipt ökurétti í þrjú ár og sex mánuði frá 17. nóvember 2023 að telja fyrir akstur undir áhrifum fíkniefna, akstur án ökuréttar og önnur umferðarlaga- og fíkniefnalagabrot. Ákærða var loks með dómi Héraðsdóms Reykjavíkur 6. október 2021 dæmd í 30 daga fangelsi, skilorðsbundið til tveggja ára fyrir þjófnað.

Brot ákærðu í fyrsta tölulið ákærðu var framið fyrir uppkvaðningu dóms Héraðsdóms Reykjaness 21. desember 2020 og dóms Héraðsdóms Reykjavíkur 6. október 2021. Brot ákærðu í öðrum tölulið ákæru var einnig framið fyrir uppkvaðningu dóms Héraðsdóms Reykjavíkur 6. október 2021 og ber því að dæma ákærðu hegningarauka sbr. 78. gr. almennra hegningarlaga nr. 19/1940 er samsvari þeirri þyngingu hegningarinnar, sem kynni að hafa orðið, ef dæmt hefði verið um öll brotin í fyrri málum. Með hliðsjón af framangreindu og með vísan til dómvenju í samskonar málum, þykir refsing ákærðu nú hæfilega ákveðin 30 daga fangelsi. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu. Þá hefur ákærða með brotum sínum nú unnið sér til sviptingar ökuréttar ævilangt.

Með vísan til 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 296.803 krónur. Um er að ræða málsvarnarlaun skipaðs verjanda ákærðu, Þ-kk-ef Þ-kk-ef lögmanns, 111.6 00 krónurað meðtöldum virðisaukaskatti og annan sakarkostnað 185.203 krónur.

Dóm þennan kveður upp E-kvk-nf B-kvk-nf Á-kvk-nf aðstoðarmaður dómara.

Dómsorð:

Ákærða, R-kvk-nf P-kvk-nf H-kvk-nf, sæti fangelsi í 30 daga.

Ákærða er svipt ökurétti ævilangt.

Ákærða greiði 296.803 krónur í sakarkostnað þar með talda þóknun skipaðs verjanda síns, Þ-kk-ef Þ-kk-ef lögmanns, 111.6 00 krónur að meðtöldum virðisaukaskatti.

E-kvk-nf B-kvk-nf Á-kvk-nf